ข่าวย่อยกองทุน
กองทุนเปิด MTRACK ENERGY ETF (ENGY) แจ้งว่า คณะกรรมการมีมติเมื่อวันที่ 24 เม.ย. 2556 ให้จ่ายเงินปันผลให้กับผู้ถือหน่วยลงทุนในอัตรา 0.07 บาท
29 เม.ย. 2556

กองทุน ENGY จ่ายปันผล 7 สต.
กองทุนเปิด MTRACK ENERGY ETF (ENGY) แจ้งว่า คณะกรรมการมีมติเมื่อวันที่ 24 เม.ย. 2556 ให้จ่ายเงินปันผลให้กับผู้ถือหน่วยลงทุนในอัตรา 0.07 บาท จากผลการดำเนินงานงวดวันที่ 1 ก.ค.31 ธ.ค. 2555 กำหนดวันปิดสมุดทะเบียนเพื่อสิทธิรับเงินปันผลในวันที่ 10 พ.ค. 2556 และจ่ายเงินในวันที่ 22 พ.ค. 2556
กองทุน MII ขอมติเพิ่มทุน 800 ล.
บริษัทหลักทรัพย์จัดการกองทุน (บลจ.) เอ็มเอฟซี ในฐานะบริษัทจัดการกองทุนรวมอสังหาริมทรัพย์และสิทธิการเช่าเอ็มเอฟซี อินดัสเตรียล อินเวสเมนท์ (MII) แจ้งว่า เมื่อวันที่ 24 เม.ย. 2556 บริษัทจัดการได้ส่งหนังสือไปยังผู้ถือหน่วยลงทุนเพื่อขอมติเพิ่มเงินทุนของกองทุนอีกไม่เกิน 800 ล้านบาท โดยออกและเสนอขายหน่วยลงทุนเพิ่มไม่เกิน 80 ล้านหน่วย เพื่อลงทุนในกรรมสิทธิ์ในที่ดินและอาคารโรงงานในนิคมอุตสาหกรรมทีเอฟดี จำนวน 7 โรง จากบริษัท ไทยพัฒนาโรงงานอุตสาหกรรม 
พร้อมกันนี้ จะลงทุนในสิทธิการเช่าที่ดินโดยการรับโอนสิทธิการเช่าจากบริษัท โทเทิล อินดัสเตรียล เซอร์วิสเซส ที่มีอายุสัญญาเช่าคงเหลือประมาณ 23 ปี และได้รับคำมั่นที่จะต่ออายุสัญญาเช่าที่ดินออกไปอีก 30 ปี ตลอดจนซื้อทรัพย์สินประเภทโกดังสินค้าจำนวน 17 โรง จากบริษัท โทเทิล อินดัสเตรียล เซอร์วิสเซส 
ทั้งนี้ บริษัทจัดการจะปิดรับมติเห็นชอบของผู้ถือหน่วยลงทุนในวันที่ 10 พ.ค. 2556 และแจ้งผลการลงมติวันที่ 14 พ.ค. 2556
แมนูไลฟ์รายได้หลังเกษียณเอเชียต่ำ
บริษัทหลักทรัพย์จัดการกองทุน แมนูไลฟ์ (ประเทศไทย) เผยผลวิจัย “ร่ำรวยด้วยสินทรัพย์ แต่รายได้ต่ำ? ปัจจัยหลักสำหรับความมั่นคงด้านรายได้หลังเกษียณสำหรับประชากรผู้สูงอายุในเอเชีย” โดย 5 เขตเศรษฐกิจเอเชียที่สำรวจ ได้แก่ ฮ่องกง ญี่ปุ่น เกาหลี สิงคโปร์ และไต้หวัน ซึ่งก้าวสู่ระดับที่มีการปันผลทางประชากรสูง มีการเปลี่ยนแปลงโครงสร้างประชากรที่ก้าวจากวัยทำงานเข้าสู่วัยเกษียณค่อนข้างสูง ซึ่งสามารถสร้างรายได้ในระดับที่สูงกว่าการบริโภค มีการออมและการลงทุนเพิ่มขึ้นและโดยทั่วไปจะมีกิจกรรมทางเศรษฐกิจเพิ่มสูงขึ้น รวมทั้งมีความมั่งคั่งทางสินทรัพย์ของครัวเรือนอยู่ในระดับที่น่าสนใจ 
อย่างไรก็ตาม พบว่าความมั่นคงด้านรายได้หลังเกษียณของประเทศต่างๆ ในภูมิภาคเอเชีย รวมทั้งประเทศไทยจะต่ำนายต่อ อินทวิวัฒน์ ประธานเจ้าหน้าที่บริหาร บลจ.แมนูไลฟ์ (ประเทศไทย) กล่าวว่า เชื่อว่าผู้สูงอายุหลายครัวเรือนในไทยก็มีทางเลือกไม่มาก นอกจากต้องขายทรัพย์สินที่สะสมไว้ เพื่อใช้ในช่วงวัยเกษียณ โดยเฉพาะในครัวเรือนที่ไม่มีทรัพย์สินสะสมไว้มาก ก็อาจต้องเผชิญกับความเสี่ยงที่สูงขึ้น สำหรับผู้เกษียณที่มีอายุยาวอาจมีรายได้ไม่พอใช้